Publication: Magyar Közlöny
Issue: MK-1998-19 (Year: 1998, Number: 19)
Era: 1990-2004
Section: A „… vtsz. alszám HR Alszámos Magyarázata” kifejezés a Vámtarifa Magyarázatról szóló, többször módosított 23/1990. (XII. 3.) PM rendeletnek
Paragraph Index: 269

18. Árucsoport Kakaó és kakaókészítmények 1801 00 00 Kakaóbab egészben vagy törve, nyersen vagy pörkölve A kakaóbab összetétele (tömeg%-ban): 49—54% kakaóvajnak nevezett zsiradék, 8—10% keményítő, 8—10% fehérje, 1—2% teobromin, 5—10% tanin (katechin vagy „kakaó-vörös”), 4—6% cellulóz, 2—3% ásványi anyag, szterolok (D-vitamin) és különféle fermentumok. 18.03 Kakaómassza, zsírtalanítva is Ide tartozik a kakaómassza darabokban is, de oldhatóságának növelésére alkáliákkal kezelve. Nem tartozik ide a hasonlóan kezelt kakaómassza por formájában (18.05 vtsz.). 1805 00 00 Kakaópor, cukor vagy más édesítőanyag hozzáadása nélkül Az olyan kakaópor, amelyhez kis mennyiségben (5 tömeg% körül) lecitint adtak, ide osztályozandó, mivel e művelet célja az, hogy megnövelje a kakaópor diszperziós képességét a folyadékban, és így könnyebbé tegye a kakaóalapú ital (oldott kakaó) készítését. 18.06 Csokoládé- és kakaótartalmú más élelmiszer-készítmény 1806 20 10 Legalább 31 tömeg% kakaóvaj-tartalommal vagy összesítve legalább 31 tömeg% kakaóvaj- és tejzsírtartalommal Ide tartozik az általánosan csak „csokoládé bevonó”, illetve „tejcsokoládé bevonó” néven ismert termék. 1806 20 30 Összesítve legalább 25 tömeg%, de kevesebb, mint 31 tömeg% kakaóvaj- és tejzsírtartalommal Ide tartozik az általánosan „tejcsokoládé”-ként ismert termék. 1806 20 70 Tejcsokoládé morzsa A tejcsokoládé morzsát az alaposan elkevert víz, cukor, tej és kakaó vákuum alatti szárításával nyerik; általában tejcsokoládé gyártására használják. Omlós, szabálytalan darabok vagy por alakjában fordulhat elő. A tejcsokoládé morzsa általában 35 és 70 tömeg% között tartalmaz cukrot, 15 és 50 tömeg% között tejalkotókat és 5—30 tömeg% kakaót. A különleges morzsaképző eljárás ezen alkotórészek kristályosodását idézi elő. 1806 20 95 Másféle Ide egyéb kakaótartalmú készítmények tartoznak, nevezetesen a pralinémassza és a kenhető csokoládé. 1806 31 00 Töltött Lásd a 1806 31 HR Alszámos Magyarázatát. 1806 32 10 Gabona, gyümölcs vagy dió hozzáadásával Ide tartoznak a gabonát, gyümölcsöt vagy diót egészben vagy darabokban csokoládéba beágyazva tartalmazó csokoládé tömbök, táblák, rudak. 1806 90 11 és 1806 90 19 Csokoládé, töltött is Ide az általában egy harapásra bekapható termékek tartoznak, például: — töltött csokoládé; — csokoládé és bármilyen más ehető anyag rétegzett kombinációja; — csokoládé és más élelmiszer keveréke. 1806 90 11 Alkoholtartalommal Az olyan csokoládéárut, amelyben a egyes csokoládédarabok tartalmaznak alkoholt, mások pedig nem, a 3 (b) Általános Szabály alapján kell osztályozni. 1806 90 19 Másféle Lásd a 1806 90 11 alszám magyarázatát. 1806 90 31 Töltött A „töltött” kifejezés értelmezése analóg a 1806 31 HR Alszámos Magyarázatában foglaltakkal. Ide tartozik a töltött húsvéti csokitojás és más csokoládéfigura. 1806 90 39 Töltetlen Ide tartozik a csokoládécsík, -pehely és hasonló, valamint a tömör vagy üreges csokitojás vagy -figura. 1998/19/II. szám 1806 90 50 Cukorkaáru és kakaótartalmú cukorhelyettesítő termékből készült cukorkapótló Ezen alszám alá a 17.04 vtsz. cukorkaárui tartoznak kakaó hozzáadásával, pl. kakaótartalmú tejkaramella, nugát és cukorral bevont termék. 1806 90 60 Kakaótartalmú kenhető termékek Ide a legfeljebb nettó 2 kg-os közvetlen csomagolásba kiszerelt kenhető csokoládétermékek tartoznak. 1806 90 90 Más Ezen alszám alá tartoznak bizonyos kakaót tartalmazó, krémek, ehető jégkrém, desszertek és hasonlók készítésére szolgáló porok, figyelembe véve az árucsoport HR Magyarázatában felsorolt kivételeket.

Source: https://magyarkozlony.hu/hivatalos-lapok/95b49585134094b0814f96b1403b888e98ef29e2/dokumentumok/a09255bacf2fcec21f186198cb87d852d73718de/letoltes